
Parlamentul  României

Camera  Deputaţilor

	Comisia pentru administraţie publică, amenajarea teritoriului şi echilibru ecologic
10.02.2011
26/1904
	Comisia pentru agricultură, silvicultură, industrie alimentară şi servicii specifice
26.09.2012
24/316/2012


BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul comun asupra propunerii legislative pentru completarea Legii nr. 46/2008 – Codul silvic, transmisă cu adresa nr.Pl-x 878 din 21 decembrie 2010.



Prin obiectul de reglementare şi conţinutul său, proiectul de lege face parte din categoria legilor ordinare.



Potrivit prevederilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

              PREŞEDINTE,                                                      PREŞEDINTE,

   Bogdan CANTARAGIU                                              Adrian RĂDULESCU      

RAPORT COMUN

asupra propunerii legislative pentru completarea 

Legii nr. 46/2008 – Codul silvic
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru administraţie publică, amenajarea teritoriului şi echilibru ecologic şi Comisia pentru agricultură, silvicultură, industrie alimentară şi servicii specifice au fost sesizate spre dezbatere, cu propunerea legislativă pentru completarea Legii nr. 46/2008 – Codul silvic, trimisă cu adresa nr.Pl-x 878 din 21 decembrie 2010, înregistrată cu nr.26/1904/ din 20 ianuarie 2010, respectiv nr.24/893 din 22 decembrie 2010.
Consiliul Legislativ, cu avizul nr.1143/22.09.2010, avizează favorabil propunerea legislativă, cu observaţii şi propuneri .
Senatul, în calitate de primă Cameră sesizată, a respins propunerea legislativă, în  condiţiile articolului 115 alineatul (5) teza a III-a din Constituţia României, republicată în şedinţa  din 15 decembrie 2010.
Comisia juridică, de disciplină şi imunităţi cu avizul  din  08.03.2011,  avizează negativ propunerea legislativă.

Propunerea legislativă are ca obiect de reglementare completarea Legii nr. 46/2008 – Codul silvic, în sensul ca întreaga  cantitate de lemn rotund rezultată din exploatarea volumului maxim de masă lemnoasă aprobat conform legislaţiei în vigoare să fie valorificată exclusiv pe piaţa internă, precum şi definirea sintagmei „lemn rotund“.
În conformitate cu prevederile art.61 din Regulamentul Camerei Deputaţilor, republicat, cu modificările şi completările ulterioare, membrii Comisiei pentru administraţie publică, amenajarea teritoriului şi echilibru ecologic au examinat propunerea legislativă în şedinţa din 8 februarie 2011 iar membrii  Comisiei pentru agricultură, silvicultură, industrie alimentară şi servicii specifice, au examinat propunerea legislativă în şedinţa din 24 septembrie 2012.
La lucrări au fost prezenţi din partea Comisiei pentru administraţie publică, amenajarea teritoriului şi echilibru ecologic 30 deputaţi, din totalul de 31 membri ai comisiei, iar din partea Comisiei pentru agricultură, silvicultură, industrie alimentară şi servicii specifice 24 deputaţi din totalul de 25 deputaţi.
La dezbaterea proiectului de lege au participat ca invitaţi, în conformitate cu prevederile art.54 şi 55 din Regulamentul Camerei Deputaţilor, republicat, cu modificările şi completările ulterioare, din partea Ministerului Mediului şi Pădurilor: domnul Dănuţ Iacob – director.
În urma dezbaterilor, membrii celor două Comisii au hotărât, cu majoritate de voturi, să propună Plenului Camerei Deputaţilor respingerea propunerii legislative.


Prin obiectul de reglementare şi conţinutul său, propunerea legislativă face parte din categoria legilor ordinare.


Potrivit prevederilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
                      PREŞEDINTE,                                 
            PREŞEDINTE,

              Bogdan CANTARAGIU


        Adrian Rădulescu


 SECRETAR,                                                SECRETAR,     


  Gheorghe CIOCAN                                           Vasile MOCANU                    
Consilier parlamentar                                                                             

